Държавен вестник, бр. 64, 2021 г., стр. 77

БРОЙ  64	
Д Ъ Р Ж А В Е Н  В Е С Т Н И К 	
СТР.  77  
(3) Докладът за СОРП в съответствие с 
чл. 265, ал. 4 от Кодекса за застраховането 
отговаря на следните изисквания:
1. резултатите от всяко едно дъщерно 
предприятие трябва да могат да бъдат иденти­
фицирани индивидуално в структурата, пред­
видена за единния доклад за СОРП, за да се 
даде възможност за извършване на подходящ 
процес на надзорен преглед на индивидуално 
равнище от отделните заинтересовани над­
зорни органи;
2. единният доклад за СОРП трябва да от­
говаря на изискванията на надзорния орган на 
групата, както и на отделните заинтересовани 
надзорни органи. 
(4) При извършване на СОРП на равнище 
група от застрахователи без право на достъп 
до единния пазар на Европейския съюз ал. 1 
и 3 се прилагат съответно, като се отчита, 
че комисията е единствен надзорен орган на 
всички застрахователи в групата.
Интегриране на свързаните застрахователни 
и презастрахователни предприятия от трети 
страни
Чл. 101. При оценката на съвкупните нуж­
ди по отношение на платежоспособността на 
равнище на групата застрахователят, съот­
ветно презастрахователят, който е участващо 
предприятие, застрахователният холдинг или 
финансовият холдинг със смесена дейност, 
начело на групата, включва рисковете на дей­
ността в трети страни по последователен начин 
така, както това се извършва по отношение 
на дейността в Европейското икономическо 
пространство, със специално внимание към 
оценката на преносимост и заменяемост на 
капитал.
Г л а в а  ч е т в ъ р т а
ИЗИСКВАНИЯ КЪМ СИГУРНОСТТА И 
УПРАВЛЕНИЕТО НА ИНФОРМАЦИОН­
НИTE И КОМУНИКАЦИОННИTE ТЕХ­
НОЛОГИИ НА ЗАСТРАХОВАТЕЛИТЕ И 
ПРЕЗАСТРАХОВАТЕЛИТЕ
Изисквания към сигурността и управлението 
на информационните и комуникационните 
технологии на застрахователите и презастра­
хователите 
Чл. 102. (1) Застрахователят, съответно 
презастрахователят, спазва Насоките за си­
гурност и управление на информационните 
и комуникационните технологии (EIOPA- 
BoS-20/600), издадени от Европейския орган 
по застраховане и професионално пенсионно 
осигуряване, за които комисията е взела 
решение за прилагането им съгласно чл. 13, 
ал. 1, т. 26 от Закона за Комисията за фи­
нансов надзор. 
(2) Комисията за финансов надзор издава 
указания относно прилагането на ал. 1.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Анализ на чувствителността“ е из­
следване на начина, по който несигурността 
в резултатите на математически модел или 
система може да бъде разделена и разпределена 
между различни източници на несигурност 
във входящите данни.
2. „Групово равнище“ означава кохерентно 
икономическо лице (холистичен възглед), със­
тоящо се от всички юридически лица, които 
са част от групата, така както е посочено в 
Насоките, издадени от Европейския орган 
за застраховане и професионално пенсион­
но осигуряване по отношение системата на 
управление.
3. „Групова СОРП“ означава СОРП, извър­
шена на равнище група.
4. „Доставчик на услуги“ е трето лице, 
което извършва процес, услуга или дейност 
или части от тях по силата на споразумение 
за възлагане на дейности.
5. „Доставчик на облачни услуги“ е достав­
чик на услуги, който по силата на споразуме­
ние за възлагане на дейности е отговорен за 
доставянето на облачни услуги (услуги, пре­
доставяни чрез обработка на данни в облачно 
пространство, а именно – модел за реализи­
ране на повсеместен, удобен мрежов достъп 
по заявка до споделен набор от изчислителни 
ресурси с възможност за конфигуриране (като 
мрежи, сървъри, хранилища, приложения и 
услуги и др.), които бързо могат да бъдат 
обезпечавани и реализирани с минимални 
усилия за управление или взаимодействие с 
доставчика на облачни услуги).
6. „Етичен кодекс“ е Етичният кодекс, 
издаден от Института на вътрешните одито­
ри, Алтамонти Спрингс, Флорида, САЩ, и 
неговият превод на български език.
7. „Единен документ за СОРП“ е единен 
документ (надзорен доклад за СОРП), който 
покрива извършената собствена оценка на 
риска и платежоспособността на равнище 
група и на равнище определени подразделения 
в групата на една и съща референтна дата и 
период, предмет на надзорно одобрение, така 
както е посочено в третия подпараграф от 
чл. 246, параграф 4 от Директива 2009/138/
ЕО на Европейския парламент и на Съвета 
от 25 ноември 2009 г. относно започването и 
упражняването на застрахователна и преза­
страхователна дейност (Платежоспособност 
II) (OB, L 335/1 от 17 декември 2009 г.).
8. „Лица, които действително ръководят 
застрахователя, съответно презастрахователя“ 
са членовете на управителния и надзорния 
съвет, съответно на съвета на директори­
те –  при акционерните дружества, съответно 
управителният и контролният съвет – при 
кооперациите, а също така и членовете на 
изпълнителното ръководство по чл. 5, ал. 3.